PMIndiaData/PMIndiaSum huggingface dataset:
دوسری ہند-آسٹریلیا ورچوئل سمٹ میں وزیر اعظم جناب نریندر مودی کے افتتاحی کلمات کا اردو ترجمہ

میرے عزیز دوست سکاٹ، نمسکار! ہولی کے تہوار اور انتخابی جیت پر آپ کی نیک خواہشات کے لیے میں آپ کا شکر گزار ہوں۔ تمام ہندوستانیوں کی طرف سے، میں کوئنز لینڈ اور نیو ساؤتھ ویلز میں سیلاب سے ہونے والے جانی و مالی نقصان پر تعزیت کا اظہار کرتا ہوں۔ اپنی گزشتہ ورچوئل سمٹ کے دوران، ہم نے اپنے تعلقات کو ایک جامع اسٹریٹجک پارٹنرشپ کی طرف بڑھایا تھا۔ اور مجھے خوشی ہے کہ آج ہم دونوں ممالک کے درمیان سالانہ سربراہی اجلاس کا طریقہ کار تشکیل دے رہے ہیں۔ جناب عالی، ہمارے تعلقات نے گزشتہ چند سالوں میں قابل ذکر ترقی کی ہے۔ تجارت اور سرمایہ کاری، دفاع اور سلامتی، تعلیم اور اختراع، سائنس اور ٹیکنالوجی – ان تمام شعبوں میں ہمارا بہت قریبی تعاون رہا ہے۔ ہمارا تعاون بہت سے دوسرے شعبوں میں بھی تیزی سے بڑھا ہے، جیسے معدنیات، پانی کا انتظام، قابل تجدید توانائی، اور کووڈ-19 تحقیق۔ میں بنگلورو میں سینٹر آف ایکسیلنس فار کریٹیکل اینڈ ایمرجنگ ٹیکنالوجی پالیسی کے قیام کے اعلان کا تہہ دل سے خیر مقدم کرتا ہوں۔ یہ ضروری ہے کہ ہمارے درمیان سائبر اور اہم اور ابھرتی ہوئی ٹیکنالوجیز میں بہتر تعاون ہو۔ یہ ہم جیسے اقدار کے حامل ممالک کی ذمہ داری ہے کہ وہ ان ابھرتی ہوئی ٹیکنالوجیز میں مناسب عالمی معیارات کو اپنائیں۔ جناب عالی، ہمارا جامع اقتصادی تعاون کا معاہدہ – ”CECA“، اس پر، جیسا کہ آپ نے کہا، میں بھی یہ کہنا چاہتا ہوں کہ بہت کم وقت میں قابل ذکر پیش رفت ہوئی ہے۔ مجھے یقین ہے کہ باقی مسائل پر بھی جلد اتفاق ہو جائے گا۔ ”سی ای سی اے“ کی جلد تکمیل ہمارے اقتصادی تعلقات، اقتصادی بحالی اور اقتصادی سلامتی کے لیے اہم ہوگی۔ کواڈ میں بھی ہمارے درمیان اچھا تعاون ہے۔ ہمارا تعاون آزاد، کھلے اور جامع ہند-بحرالکاہل کے لیے ہمارے عزم کی عکاسی کرتا ہے۔ کواڈ کی کامیابی علاقائی اور عالمی استحکام کے لیے بہت اہم ہے۔ جناب عالی، میں خاص طور پر اس سلسلے میں آپ کا شکریہ ادا کرنا چاہوں گا کہ آپ نے قدیم ہندوستانی نوادرات کو واپس کرنے کی پہل کی۔ اور جو نوادرات آپ نے بھیجے ہیں ان میں سینکڑوں سال پرانی مورتیاں اور پینٹنگز شامل ہیں جنھیں راجستھان، مغربی بنگال، گجرات، ہماچل پردیش کے ساتھ ساتھ کئی دیگر ہندوستانی ریاستوں سے غیر قانونی طور پر لے جایا گیا تھا۔ اور اس کے لیے میں تمام ہندوستانیوں کی طرف سے آپ کا خصوصی شکریہ ادا کرتا ہوں۔ کرکٹ ورلڈ کپ میں آسٹریلیا کی خواتین کرکٹ ٹیم کی شاندار کارکردگی پر آپ کو بہت بہت مبارکباد۔ ہفتہ کے میچ میں آسٹریلیا نے فتح حاصل کی لیکن ٹورنامنٹ ابھی ختم نہیں ہوا۔ دونوں ممالک کی ٹیموں کے لیے میری نیک خواہشات۔ جناب عالی، ایک بار پھر، میں آج آپ کے ساتھ تبادلہ خیالات کرنے کا موقع ملنے پر اپنی خوشی کا اظہار کرتا ہوں۔ اب میں میڈیا کے دوستوں کا شکریہ ادا کرتے ہوئے اوپن سیشن کا اختتام کرنا چاہتا ہوں۔ اس کے بعد، چند لمحوں کے توقف کے بعد، میں اگلے ایجنڈے کے آئٹم پر اپنے خیالات پیش کرنا چاہوں گا۔
وزیراعظم   کی روم میں  جی -20 سربراہ اجلاس  سے الگ اسپین کے وزیراعظم  سے ملاقات

وزیراعظم جناب نریندرمودی نے جی -20 سربراہ اجلاس سے الگ 31 اکتوبر 2021 کو اسپین کے وزیراعظم جناب پیڈروسانچیز سے ملاقات کی ۔ دونوں لیڈروں نے بڑھتی ہوئی دوفریقی تجارت اور سرمایہ کارانہ روابط کا خیرمقدم کیا ، جن میں ائیر بس اسپین سے 56 سی -295 ہوائی جہاز خریدنے کا معاہدہ بھی شامل ہے۔ ان میں سے 40 جہاز ٹاٹا ایڈوانسڈ سسٹم کے اشتراک سے بھارت میں تیار کئے جائیں گے۔ دونوں رہنماؤں نے ای- موبلٹی ، صاف ستھری تکنیک ، جدید سازوسامان اور گہرے سمندر میں تلاش وجستجو جیسے نئے شعبوںمیں دوفریقی تعاون میں اضافہ کرنے پر اتفاق کیا۔وزیر اعظم مودی نے اسپین کو دعوت دی کہ وہ گرین ہائیڈروجن ، بنیادی ڈھانچہ اور دفاعی مینوفیکچرنگ جیسے متعدد شعبوںمیں سرمایہ کاری کرے اور بھارت کے قومی بنیادی ڈھانچہ جاتی پائپ لائن ، ایسیٹ مونٹائزیشن پلان اور گتی شکتی پلان کا فائدہ اٹھائے ۔ دونوں لیڈروں نے ہند- یوروپی یونین تعلقات ، آب وہوا کی تبدیلی کے معاملے میں باہمی تعاون اور مجوزہ کوپ – 26 کی ترجیحات پر تبادلہ خیال کیا۔ انہوں نے افغانستان اور ہند- بحرالکاہل سمیت باہمی مفادات کے عالمی امور پر بھی خیالات کا تبادلہ کیا۔ وزیراعظم مودی نے اس امید کا اظہار کیا کہ آئندہ سال انہیں بھارت میں وزیر اعظم سانچیز کا خیرمقدم کرنے کا موقع ملے گا۔
وزیر اعظم 13 دسمبر کو سری اروبندو کی 150ویں یوم پیدائش کی یاد میں منعقد ایک پروگرام میں شرکت کریں گے

وزیر اعظم جناب نریندر مودی 13 دسمبر 2022 کو شام 5 بجے ویڈیو کانفرنسنگ کے ذریعے سری اروبندو کی 150ویں یوم پیدائش کی یاد میں ایک پروگرام میں شرکت کریں گے۔ آزادی کا امرت مہوتسو کے زیراہتمام کمبن کلائی سنگم، پڈوچیری میں منعقد ہونے والے اس پروگرام میں وزیر اعظم سری اروبندو کے اعزاز میں ایک یادگاری سکہ اور ڈاک ٹکٹ جاری کرتے ہوئے دیکھیں گے۔ وہ اس موقع پر اجتماع عام سے بھی خطاب کریں گے، جس میں ملک بھر سے سری اروبندو کے پیروکار شامل ہوں گے۔ سری اروبندو جو 15 اگست 1872 کو پیدا ہوئے، ایک وژنری تھے جنھوں نے ہندوستان کی جدوجہد آزادی میں دیر پا تعاون کیا۔ آزادی کے 75 سال کے موقع پر ہندوستان کے لوگوں کی شاندار تاریخ، ثقافت اور کامیابیوں کو منانے کی ایک کوشش – آزادی کا امرت مہوتسو پورے ملک میں سال بھر کی سرگرمیوں اور پروگراموں کا اہتمام کرکے سری اروبندو کی 150ویں یوم پیدائش کی یاد منا رہا ہے۔
وزیر اعظم نے فیزیو تھیراپی کے عالمی دن کے موقع پر فیزیو تھیراپسٹوں کی کوششوں کی ستائش کی

نئی دہلی، 8 ستمبر 2022 وزیراعظم جناب نریندر مودی نے ان تمام فیزیو تھراپسٹوں کی کوششوں کی ستائش کی ہے جو عوام کی صحت کے تحفظ میں کلیدی کردار ادا کرتے ہیں۔ وزیر اعظم نے ٹویٹ پیغام میں لکھا: “آج فیزیو تھیراپی کے عالمی دن کے موقع پر میں ان تمام فیزیو تھیراپسٹوں کی کوششوں کی ستائش کرتا ہوں جو لوگوں کی صحت کے تحفظ میں کلیدی کردار ادا کرتے ہیں۔ ہم فیزیوتھیراپی کو مقبول بنانے اور مزید جدید بنانے کی کوششیں کرتے رہیں گے۔ “
وزیراعظم  نے                                     پُنیہ تِتھی  پر                   ،                         پنڈت  دین دیال اُپادھیائے کو   یاد کیا

نئی دہلی،12۔فروری ۔ وزیر اعظم جناب نریندر مودی نے آنجہانی پنڈت دین دیال اپادھیائے کی پنیہ تتھی کی برسی کے موقع پر انہیں خراج عقیدت پیش کیا ۔ اس موقع پر وزیر اعظم نے اپنے پیغام میں کہا : ’’ مجھے پنڈت دین دیال اپادھیائے کی پنیہ تتھی پر ان کی بہت یاد آرہی ہے ۔ غریبوں ، حاشئے پر پڑے ہوئے لوگوں اور دیہی بستوں کی خدمت کے تئیں ان کی عہد بستگی ہمیشہ ہماری حوصلہ افزائی کرتی رہے گی ۔‘‘ ۰۰۰۰۰۰۰۰۰۰۰۰۰۰۰۰۰۰۰۰۰ م ن ۔س ش۔ رم
وزیراعظم جناب نریندر مودی اورورلڈ ہیلتھ آرگنائزیشن (ڈبلیو ایچ او) کے

نئی دلی، 11؍ نومبر،وزیراعظم جناب نریندر مودی نے آج ورلڈ ہیلتھ آرگنائزیشن (ڈبلیو ایچ او) کے ڈائرکٹر جنرل عزت مآب ڈاکٹر ٹیڈروس ادھانوم گھیبری ایسس سے ٹیلیفون پر بات کی۔ وزیراعظم نے کووڈ-19 وبائی مرض کے تئیں عالمی معاونت فراہم کرنے میں ڈبلیو ایچ او کے اہم رول کی ستائش کی۔ انہوں نے اس بات پر زور دیا کہ دیگر امراض کے خلاف لڑائی میں بھی کسی قسم کی کوتاہی نہیں برتی جانی چاہئے اورترقی پذیر ممالک کے صحت سے متعلق نظام میں ڈبلیو ایچ اوکے تعاون کی اہمیت کی تعریف کی۔ ڈائرکٹر جنرل نے ڈبلیو ایچ او اور ہندوستانی طبی حکام کے درمیان قریبی اور مسلسل تعاون پر زور دیا اور خاص کر ہندوستان کی گھریلو پہل جیسے آیوشمان بھارت اسکیم اور تپ دق کے خلاف ہندوستان کی مہم کی تعریف کی۔ انہوں نے کہا کہ ہندوستان نے عالمی صحت سے متعلق امور میں اہم رول ادا کیا ہے۔ وزیراعظم اورڈائرکٹر جنرل نے روایتی ادویاتی نظام کی قدر، خاص کر عالمی آبادی کی صحت اور ان کی قوت مدافعت میں اضافہ کرنے پر نتیجہ خیز بات چیت کی۔ انہوں نے ہولسٹک پروٹوکول کے ذریعے روایتی ادویاتی حل کو جدیدطبی روایات سے مربوط کرنے اوروقت کی کسوٹی پر کھرا اترنے والی روایتی دواؤں اور طور طریقوں کی محتاط طریقے سے سائنسی تصدیق کی ضرورت پر اتفاق کیا۔ ڈائرکٹر جنرل نے کہا کہ روایتی دواؤں کی اب تک مناسب حوصلہ افزائی نہیں کی گئی ہے اور کہا کہ ڈبلیو ایچ او اس شعبے میں تحقیق، تربیت اور بہتر طورطریقوں کو شیئر کرنے پر سرگرمی سے کام کر رہا ہے۔ وزیراعظم نے ان کوششوں کی تعریف کی اور ڈائرکٹر جنرل کو ‘ کووڈ-19 کے لئے آیوروید’ کی تھیم کے تحت 13نومبر کو ہندوستان میں منعقد ہونے جا رہے آیوروید دیوس کی منصوبہ بندی کے بارےمیں بتایا۔ وزیراعظم اور ڈائرکٹر جنرل نے کووڈ-19 وبائی مرض کے خلاف جاری عالمی شراکت داری پر بھی بات چیت کی۔ اس سلسلے میں ڈائرکٹر جنرل نے خصوصی طور پر انسانیت کے مفاد کے لئےٹیکہ اور فارماسیوٹیکلس کی پیداوار میں ہندوستان کی قائدانہ صلاحیتوں کو بروئے کا رلانے کے لئے وزیراعظم مودی کے عہد کی تعریف کی۔
وزیر اعظم نے ممبئی میں 26/11 دہشت گردانہ حملوں کے متاثرین کو خراج عقیدت پیش کیا

نئی دہلی،25/نومبر۔ وزیر اعظم جناب نریندر مودی نے ممبئی میں 26/11 کے وحشیانہ دہشت گردانہ حملوں میں اپنی جان گنوانے والوں کو خراج عقیدت پیش کیا۔ وزیر اعظم نے کہا کہ 26/11 کو ممبئی میں وحشیانہ دہشت گردانہ حملوں میں اپنی جان گنوانے والوں کو خراج عقیدت۔ ہم غم زدہ کنبوں کے ساتھ کھڑے ہیں۔ ممنون قوم ہمارے بہادر پولیس اور سکیورٹی دستوں کو جنھوں نے ممبئی حملوں کے دوران دہشت گردوں سے لڑائی لڑی، کو سلام پیش کرتی ہے۔ ۔۔۔۔۔۔۔۔۔۔۔۔۔۔۔۔۔۔۔۔۔ (م ن ۔ م م ۔ م ر( (25.11.2018)
وزیر اعظم جناب نریندر مودی اور برطانیہ کی وزیر اعظم محترمہ ایلزابتھ ٹرس کے درمیان فون پر بات چیت

وزیر اعظم جناب نریندر مودی نے آج برطانیہ کی وزیر اعظم محترمہ ایلزابتھ ٹرس سے فون پر بات چیت کی۔ وزیر اعظم مودی نے وزیر اعظم ٹرس کو برطانیہ کے وزیر اعظم کا عہدہ سنبھالنے پر مبارکباد دی۔ انہوں نے سکریٹری تجارت اور سکریٹری امور خارجہ کے اپنے سابقہ رول میں بھارت-برطانیہ دو فریقی تعلقات میں ان کے (ایلزابتھ ٹرس کے) تعاون کے لئے ان کی ستائش کی۔ دونوں رہنماؤں نے بھارت اور برطانیہ کے درمیان جامع اسٹریٹیجک شراکت داری کو مزید مضبوط کرنے کے تئیں عہد بستگی کا اظہار کیا۔ دونوں رہنماؤں نے باہمی دلچسپی کے متعدد امور پر تبادلہ خیال کیا، جن میں روڈ میپ 2030 کے نفاذ کی سمت میں پیش رفت، موجودہ ایف ٹی اے مذاکرات، دفاعی و سکیورٹی تعاون اور دونوں ممالک کے درمیان عوام سے عوام کے تعلقات شامل ہیں۔ بھارت کے عوام کی طرف سے، وزیر اعظم مودی نے محترمہ ملکہ ایلزابتھ دوئم کی افسوسناک موت پر شاہی خاندان اور برطانیہ کے عوام کے تئیں گہری تعزیت کا اظہار کیا۔
وزیر اعظم اور عزت مآب پرنس آف ویلس کے درمیان ٹیلی فون پر بات چیت

نئی دہلی، 3/اپریل۔ وزیر اعظم جناب نریندر مودی نے عزت مآب پرنس آف ویلس کے ساتھ ٹیلی فون پر بات چیت کی ہے۔ دونوں شخصیات نے کووڈ – 19 کی وبا پر تبادلہ خیال کیا۔ وزیر اعظم نے پچھلے چند دنوں کے دوران برطانیہ میں ہوئے جانی اتلاف پر تعزیت کا اظہار کیا۔ انھوں نے اس بات پر اطمینان ظاہر کیا کہ شہزادہ ویلس اپنی حالیہ صحت کی خرابی کے بعد صحت مند ہوئے ہیں اور انھوں نے ان کی اچھی صحت کی دعا کی۔ ویلس کے شہزادہ نے برطانیہ میں قومی صحت خدمات کے بہت سے ارکان سمیت برطانیہ میں موجود بھارت نژاد افراد کی ستائش کی جو اس وبا سے نمٹنے میں اہم رول ادا کررہے ہیں۔ انھوں نے برطانیہ میں بھارتی برادری کی مذہبی اور سماجی تنظیموں کے ذریعے کیے جانے والے بے لوث خدمات کا بھی حوالہ دیا۔ پرنس آف ویلس نے موجودہ بحران کے دوران بھارت میں پھنسے برطانی شہریوں کو سہولت اور امداد فراہم کرنے کے لئے وزیر اعظم کا شکریہ ادا کیا۔ وزیر اعظم نے آیوروید میں ان کی شدید دلچسپی کے لئے عزت مآب پرنس کا شکریہ ادا کیا۔ انھوں نے وضاحت کی کہ مختصر اینی میشن ویڈیو کے ذریعے یوگا کی بنیادی مشقوں کی تعلیم دینے کی بھارت کی حالیہ پہل کا مقصد قوت مدافعت میں اضافہ کرنے کے لئے گھروں میں موجود روایتی طریقوں کو مشتہر کرنا ہے۔ عزت مآب پرنس آف ویلس نے صحت اور بہتری میں اضافے، خاص طور پر موجودہ صورت حال میں صحت کو بہتر بنانے کے ان اقدامات کی ستائش کی۔ ۔۔۔۔۔۔۔۔۔۔۔۔۔۔۔۔۔۔۔۔۔
مرکزی کابینہ کے ذریعہ سینک اسکول سوسائٹی کے ساتھ سرکاری اور نجی شعبے کے 100اسکولوں کے الحاق کو منظوری

قومی تعلیمی پالیسی(این ای پی) کے مطابق آگے بڑھتے ہوئے حکومتِ ہند نے قوم کی مالا مال ثقافت اور وراثت پر فخر کرنے اور کردار کے ساتھ موثر قیادت ، ڈسپلن، قومی فرض شناسی اور حب الوطنی کے جذبے کو فروغ دینے کے لئے بچوں کو اہل اور باصلاحیت بنانے والی اقدار پر مبنی تعلیم پر زور دینے کا فیصلہ لیاہے۔سینک اسکولوں کے موجودہ پیٹرن کا نمونہ قائم کرتے ہوئے مرکزی کابینہ نے معزز وزیر اعظم جناب نریندر مودی کی صدارت میں 12اکتوبر2021کو منعقدہ میٹنگ میں سینک اسکول سوسائٹی، وزارت دفاع کے ساتھ الحاق ہونے والے اسکولوں کا آغاز کرنے کے سلسلے میں تجویز کو منظوری دی ۔ یہ اسکول خاص ستون کے طور پر کام کریں گے جو وزارت دفاع کے موجودہ سینک اسکولوں میں خصوصی اور مختلف ہوں گے۔ پہلے مرحلے میں 100ملحق ہونے والے شراکت داروں کو ریاستوں/این جی او/نجی شراکت داروں سے لیاجانا تجویز کیا ہے۔ خصوصی فوائد: یہ مانا جاتا ہے کہ نصاب سمیت باقاعدہ بورڈ کے ساتھ سینک اسکول تعلیمی نظام کےانضمام سے اکادمک طور پر مضبوط ، جسمانی طور پر تندرست، ثقافتی طور سے بیدار ، ذہنی طور سے ماہر، ہنرسے لیس نوجوان اور قابل شہریوں کو تیار کیاجاسکتاہے۔ایسا تصور کیا جاتا ہے کہ ان اسکولوں کے طلبا ضروری زندگی کے ہنر (اسکلس) سے لیس ہوں گے جس سے وہ اپنے چنندہ علاقوں میں عمدہ کارکردگی کریں گے۔اس طرح اس تجویز کا ہدف قومی مقاصد کو اولین ترجیح دینے پر مرکوز کرتے ہوئے قیادت کی خوبیوں کے ساتھ خود اعتمادی سے بھرپور، اعلیٰ ہنر مند، کثیر جہت، حب الوطن،نوجوان سماج تیار کرنا ہے۔ تفصیلات: سینک اسکولوں نے پُرامید والدین اور بچوں کی رسائی کے اندر نہ صرف اقدار پر مبنی عمدہ معیار والی تعلیم مہیا کی ہےتاکہ فوجی قیادت ، انتظامی خدمات (سول سروسس)، جوڈیشری خدمات اور سائنس، ٹکنالوجی اور صنعت سازی جیسے زندگی کے دیگر میدانوں میں سادہ پسِ منظر سےاعلیٰ ترین سطحوں /مقام پر پہنچتے ہوئے طلبا کی فخر سے بھرپور تاریخ بھی پیش کی ہے۔ان عوامل کی وجہ سے اور زیادہ تعداد میں نئے سینک اسکول کھولنے کی مانگ ہمیشہ بڑھتی رہی ہے۔ ملک بھر میں پھیلے 33سینک اسکولوں کے انتظامی تجربہ کا فائدہ اٹھانے کے لئے 100نئے ملحق (افیلیٹیڈ) سینک اسکولوں کے قیام کا فیصلہ کیا گیا ہے۔جس میں سینک اسکول سوسائٹی سے الحاق ہونے کےلئے درخواست دینے کے لئے سرکاری/نجی اسکولوں/این جی اوسے تجاویز مدعو کی گئیں ہیں۔خواہشمندپارٹیاںhttps://sainikschool.ncog.gov.in یوآرایل پر اپنی تجاویز پیش کرسکتی ہیں۔ جہاں اسکیم کی اہم خصوصیات اور اہلیت ، اسٹاک ہولڈرز یعنی وزارت دفاع اور اسکول انتظامیہ کی ذمہ داریاں فہرست بند ہیں۔ اس اسکیم سے تعلیم کے شعبے میں سرکاری/نجی حصہ داری کو طاقت ملے گی جس سے مشہور نجی اور سرکاری اسکولوں میں دستیاب موجودہ بنیادی ڈھانچہ کا فائدہ اٹھانے میں مدد ملے گی اور سینک اسکول احاطہ میں تعلیم حاصل کرنے کے خواہشمند بچوں کی بڑھتی ہوئی امیدوں کو پورا کرنے کے لئے نئی صلاحیتوں کو فروغ ملے گا۔ اکادمک سال 2022-23 کے آغاز سے تقریباً 5000 طلبا کے چھٹی جماعت میں ایسے 100الحاق شدہ اسکولوں میں داخلہ لینے کی امید ہے۔ فی الحال موجودہ 33سینک اسکولوں میں چھٹی جماعت میں تقریباً3000 طلبا کو داخلہ دینے کی صلاحیت ہے۔ ۔۔۔۔۔۔۔۔۔۔۔۔۔۔ ( ش ح ۔ ش ت۔ش )
وزیراعظم نے بلگراد میں کشتی چمپئن شپ میں میڈل حاصل کرنے کے لئے شیوانی، انجو، دیویا، رادھیکا اور نشاء کو مبارکباد دی

وزیراعظم نے جناب نریندر مودی نے بلگراد میں کشتی چمپئن شپ میں میڈل حاصل کرنے کے لئے شیوانی، انجو، دیویا، رادھیکا اور نشاء کو مبارکباد دی ہے۔ ایک ٹوئیٹ میں وزیراعظم نے کہا: ‘‘ شیوانی ، انجو، رادھیکا اور نشاء کو بلگراد میں کشتی چمپئن شپ میں میڈل جیتنے کے لئے مبارکباد۔ ان کی کارکردگی خاص اہمیت کی حامل ہے اور یہ ہندوستان بھر میں کشتی کو اور زیادہ مقبول بنانے میں نمایاں حصہ رسدی کرے گی۔’’
وزیراعظم نے عید کے موقع پر ہم وطنوں کو مبارکباد پیش کی

نئیدہلی۔17جون ، 2018؛ وزیراعظم جناب نریندر مودی نے عید کے مبارک موقع پر ہم وطنوں کو مبارکباد پیش کی۔ وزیراعظم نے کہا، ’عید مبارک! میں امید کرتا ہوں کہ یہ تہوار ہمارے سماج کی یکجہتی و ہم آہنگی کو اور زیادہ مضبوط اور گہرا بنائے۔‘ ۔۔۔۔۔۔۔۔۔۔۔۔۔۔۔۔۔۔۔۔ (م ن ۔ رض۔ م ج۔ ت ح( ,
وزیر اعظم نریندر مودی نے سووچھ بھارت دِوس  2019  کا افتتاح کیا

نئیدہلی 03اکتوبر۔وزیر اعظم جناب نریندر مودی نے آج احمد آباد میں سووچھ بھارت دوس 2019 کا افتتاح کیا ۔ انہوں نے مہاتما گاندھی کے 150 ویں یوم پیدائش کے موقع پر ڈاک ٹکٹ اور چاندی کا سکہ بھی جاری کیا ۔ جناب مودی نے انعام جیتنے والوں کو سووچھ بھارت پرسکار بھی پیش کئے ۔اس سے پہلے دن میں انہوں نے سابر متی آشرم پر مہاتما گاندھی کو خراج عقیدت پیش کیا ۔وزیر اعظم نے مگن نواس (چرخہ گیلری ) کا بھی معائنہ کیا اور وہاں بچوں کے ساتھ بات چیت کی ۔ وزیر اعظم جناب نریندرمودی نے سووچھ بھارت دوس پروگرام پر سرپنچوں کے ایک مجمع سے خطاب کرتے ہوئے کہا کہ پوری دنیا مہاتما گاندھی کا 150 واں یوم پیدائش منارہی ہے اور یہ پروگرام کچھ دن پہلے گاندھی جی سے متعلق اقوام متحدہ کی جانب سے ایک ڈاکٹ ٹکٹ جاری کرنے کے بعد زیادہ یادگار بن گیا ہے ۔ انہوں نے کہا کہ انہیں اپنی زندگی میں بہت سی مرتبہ سابر متی آشرم کا دورہ کرنے کا موقع ملا اور آج ہردوسرے وقت کی طرح انہیں ایک نئی توانائی حاصل ہوئی ہے ۔ وزیر اعظم جناب مودی نے کہا کہ گاؤوں نے آج خود کو کھلے میں رفع حاجت سے پاک قرار دے دیا ہے اور وہ ہر شہری خصوصاََ گاؤوں میں رہنے والے لوگوں کو مبارکباد دیتے ہیں اور انہوں نے ان سرپنچوں اور سبھی دیگر لوگوں کو مبارکباد دی جنہوں نے سووچھتا کے لئے کام کیا ۔ انہوں نے مزید کہا کہ عمر ، سماجی اور معاشی حیثیت کا خیال کئے بغیر ہر ایک نے صفائی ستھرائی ،عظمت اور احترام کے اس عزم میں نمایاں خدمات انجام دی ہیں ۔ انہوں نے کہا کہ آج دنیا ہماری اس کامیاب سے خوش ہے اور وہ ہماری ستائش کررہے ہیں۔انہوں نے کہا کہ پوری دنیا اس بات سے خوش ہے کہ ہندوستان نے 11 کروڑسے زیادہ بیت الخلا تعمیر کرکے 60 مہینوں میں 60 کروڑسے زیادہ آبادی کو بیت الخلا کی سہولیات فراہم کی ہیں ۔ وزیراعظم نے کہا کہ سووچھ بھارت ابھیان کی کامیابی کے پیچھے عوامی شراکت داری ہے ۔ انہوں نے اس مشن کے لئے صدق دلی سے تعاون کرنے کے لئے پورے ملک کا شکریہ ادا کیا ۔ عوامی شرکت کی اہمیت پر زور دیتے ہوئے وزیر اعظم نے کہا کہ جل جیون مشن او ر 2022 تک پلاسٹک کے ایک بار استعمال کو ختم کرنے جیسی اہم پہل کی کامیابی کے لئے اجتماعی کوششیں لازمی ہیں ۔ وزیراعظم نے کہا کہ ان کی حکومت مہاتما گاندھی کے خوابوں کو پورا کرنے کے تئیں پرعزم ہے ۔ اس تناظر میں انہوں نے حکومت کے بہت سے اقدامات کا ذکر کیا تاکہ خودانحصاری کویقینی بنایا جاسکے ، زندگی کو آسان بنایا جاسکے اور آخری میل تک ترقیاتی کاموںکو آگے بڑھایا جاسکے ۔انہوں نے عوام سے اپیل کی کہ وہ ملک کی بہتری کے لئے عزم کریں اوراسے کامیاب بنانے کے لئے سخت کوشش کریں ۔ انہوں نے مزید کہا کہ اس طرح 130 کروڑقراردادیں ایک زبردست تبدیلی لاسکتی ہیں۔ ۰۰۰۰۰۰۰۰۰۰۰۰۰۰۰۰۰۰۰۰۰ م ن ۔ح ا ۔رم
وزیر اعظم نے جاپان میں بھارتی برادی سے گفت و شنید کی

نئی دہلی، 23 مئی 2022: وزیر اعظم جناب نریندر مودی نے 23 مئی 2022 کو جاپان میں بھارت نژاد برادری کے 700 سے زائد اراکین سے خطاب کیا اور ان سے گفت و شنید کی۔ تقریب سے قبل، وزیر اعظم نے مطالعہ ہند کے ماہر جاپانیوں، کھلاڑیوں اور ثقافتی فنکاروں سے ملاقات کی، جو بھارت اور جاپان کے مابین ثقافتی تعلقات اور دونوں ممالک کے عوام کے درمیان باہمی تبادلوں کو فروغ دینے میں اپنا تعاون دے رہے ہیں۔ وزیر اعظم نے جاپان میں پرواسی بھارتیہ سمّان پرسکار کے فاتحین سے بھی ملاقات کی۔ جاپان میں 40000 سے زائد بھارت نژاد افراد آباد ہیں۔ وزیر اعظم نے بھارتی برادری کے اراکین کی ہنرمندیوں، صلاحیتوں اور صنعت کارانہ مہارت اور مادرِ وطن کے ساتھ ان کی وابستگی کی ستائش کی۔ سوامی وویکانند اور رابندر ناتھ ٹیگور کا ذکر کرتے ہوئے وزیر اعظم نے بھارت اور جاپان کے درمیان موجود گہرے ثقافتی تعلقات کا بھی خصوصی طور پر ذکر کیا۔ انہوں نے حالیہ برسوں میں خصوصی طور پر بنیادی ڈھانچے، حکمرانی، سبز نمو، ڈجیٹل انقلاب کے میدان میں سماجی اقتصادی ترقی اور اصلاحات سے متعلق مختلف پہل قدمیوں کا بھی ذکر کیا۔ انہوں نے بھارتی برادری کو ’بھارت چلو، بھارت سے جڑو‘ مہم میں شامل ہونے اور آگے بڑھنے کے لیے مدعو کیا۔
کابینہ نے سماجی، اقتصادی، صنعتی اور علاقائی ترقی کے پروگراموں کے شعبے میں نیتی آیوگ اور روسی فیڈریشن کی اقتصادی ترقی کی وزارت کے درمیان مفاہمت نامے کو منظوری دی

نئی دہلی،26 ستمبر2018؍وزیر اعظم جناب نریندر مودی کی سربراہی میں کابینہ کمیٹی نے آج سماجی، اقتصادی، صنعتی اور علاقائی ترقی کے پروگراموں کے شعبے میں نیتی آیوگ اور روسی فیڈریشن کی اقتصادی ترقی کی وزارت کے درمیان ایک مفاہمت نامہ کو منظوری دے دی ہے۔ اس مفاہمت نامہ کا مقصد حکمت عملی کی تیاری اور نفاذ کے فریم ورک میں تعاون اور سماجی، اقتصادی، صنعتی اور علاقائی ترقی کے پروگراموں کے امکانات کا پتہ لگانا ہے۔ یہ مفاہمت نامہ ایک فریم ورک فراہم کرتا ہے اور ایک دوسرے کی قوت و مارکیٹ ٹیکنالوجیوں اور پالیسیوں کو سمجھنے کے لئے ماحول فراہم کرتا ہے۔ اس مفاہمت نامہ میں تعاون کے حسب ذیل شعبوں کا احاطہ کیا گیا ہے۔ آپسی مفاد کے معاملات سے متعلق مشترکہ تحقیقی پروجیکٹوں پر عمل آوری اور ان کا اہتمام کرنا۔ حکومت کی حکمت عملیوں اور ترقیاتی پروگراموں سمیت دونوں فریقوں کے درمیان آپسی مفاد کے معاملات سے متعلق اعلانات اور تحقیق کے کاموں کا تبادلہ۔ مشترکہ پروگراموں میں شرکت کے لئے دونوں فریقوں کے ماہرین کا دورہ۔ طے شدہ ایجنڈے پر سیمیناروں ، کانفرنسوں اور دیگر میٹنگوں کا اہتمام کیا جانا۔ دونوں فریقوں کی آپسی مرضی کے مطابق تعاون کی دیگر صورتیں۔
وزیراعظم نریندر مودی نے انٹیل کے سی ای او پیٹ گیلسنگر  کے ساتھ میٹنگ کی

وزیر اعظم جناب نریندر مودی نے انٹیل کے سی ای او گیلسنگر کے ساتھ میٹنگ کی اور ٹیک اور تحقیق کے علاوہ اختراع سے متعلق موضوعات پر تبادلہ خیال کیا۔ انہوں نے ہندوستان کے تئیں پیٹ گیلسنگر کی پُرامیدی کی بھی تعریف کی ۔ انٹیل کے سی ای او کے ٹویٹ کے ایک جواب میں وزیراعظم نے کہا : آپ سے مل کر مجھے خوشی ہوئی ایٹ پی گیلسنگر ، ہم نے ٹیک تحقیق اور اختراع سے متعلق موضوعات پر کافی مثبت بحث کی ۔ میں بھارت کے تئیں آپ کی پرامیدی کی تعریف کرتا ہوں۔
وزیر اعظم جناب نریندر مودی نےاپنے جاپانی ہم منصب شنزو آبے کو الیکشن میں دوبارہ کامیابی پر مبارکباد پیش کی

نئی دہلی۔23 اکتوبر؛ وزیر اعظم جناب نریندر مودی نے، اپنے جاپانی ہم منصب شنزو آبے کو اتوار کو معینہ مدت سے قبل منعقدہوئے انتخابات میں کامیابی پر مبارکباد پیش کی ہے۔ اپنے پیغام میں وزیر اعظم جناب نریندر مودی نے کہا کہ ‘‘میرے عزیز دوست شنزو آبے کو ان کو انتخابات میں بڑی فتح کے لیے ،میں تہہ دل سے مبارکباد پیش کرتا ہوں۔ہم آپ کے ساتھ بھارت – جاپان تعلقات کو مزید مستحکم بنانے کی توقع رکھتے ہیں۔ (م ن ۔ ۔ ن ر۔ )
کابینہ نے میسرز راشٹریہ کیمیکل اینڈ فرٹیلائزرس کی زمین ممبئی میٹرو پولیٹین ریجنل ڈیولپمنٹ اتھارٹی کو منتقل کرنے کی منظوری دی

نئی دہلی،12 ستمبر2018؍وزیر اعظم جناب نریندر مودی کی سربراہی میں مرکزی کابینہ نے(i) میسرز راشٹریہ کیمیکلز اینڈ فرٹیلائزرز (آر سی ایف) کی زمین ممبئی میٹرو پولیٹین ریجنل ڈیولپمنٹ اتھارٹی(ایم ایم آر دی اے) کو منتقل کرنے ) ii (آر سی ایف کی زمین میونسپل کارپوریشن آف گریٹر ممبئی(ایم سی جی ایم) کو منتقل کرنے کے لئے منظوری کے لئے تجویز اور (iii) ایم ایم آر ڈی اے ؍ایم سی جی ایم کو زمین کی منتقلی کے بدلے وصول ہوئے ؍ قابل وصول تبادلے کے قابل ڈیولپمنٹ رائٹ(ٹی ڈی آر) کےسرٹیفکیٹ کی فروخت کے لئے اپنی منظوری دے دی ہے۔ اس اطلاق پچھلی تاریخوں سے ہوگا۔ پس منظر:راشٹریہ کیمیکلز اینڈ فرٹیلائزرز(آر سی ایف) پبلک سیکٹر میں ہندوستان کی ایک سرکردہ کھاد اور کیمیکل بنانے والی کمپنی ہے۔ یہ سابقہ فرٹیلائزرز کارپوریشن آف انڈیا لمٹیڈ کی تشکیل نو پر 6 مارچ 1978ء کو قائم کی گئی تھی۔فی الحال آر سی ایف کے مستند شیئر کیپٹل 800 کروڑ روپے ہے اور551.69 کروڑ روپے کا پیڈ اپ سرمایہ ہے۔کمپنی کو 1997 ء میں منی رتنا کا درجہ دیا گیا ہے۔ ایم ایم آر ڈی اے نے آر سی ایف کی 48,849.74مربع میٹرزمین(8265مربع میٹر مزاحمت سے آزاد ؍ مفت زمین اور 40584.74 مربع میٹر مزاحمت سے آزاد زمین )حاصل کرلی ہے اور ایسٹرن فری وے –اَنِک پنجراپول لنک روڈ (اے پی ایل آر) کی تعمیر مکمل کرلی ہے اور سال 2014ء میں عوام کے استعمال کے لئے اسے کھول دیا تھا۔ آر سی ایف نے یکم نومبر 2017ء کو 16530 مربع میٹر کا ٹی ڈی آر سرٹیفکیٹ حاصل کیا تھا جو ایک عبوری راحت کے طورپر 8265 مربع میٹر مزاحمت سے آزاد ؍مفت زمین کے بدلے ایم ایم آر ڈی اے کی طرف سے جاری کیا گیا تھا۔ 40584.74 مربع میٹر مزاحمت سے آزاد زمین کے بدلے ٹی ڈی آر ؍معاوضے کے لئے آر سی ایف کے دعوے کا فیصلہ ثالث کے ذریعے کیا جارہا ہے۔ آر سی ایف طویل عرصے سے ایم سی جی ایم سے یہ مانگ کررہی تھی کہ وہ ممبئی کے اپنے ترقیاتی منصوبے سے آر سی ایف کالونی کی اندرونی سڑکوں کو ختم کرے۔ اس کے نتیجے میں آر سی ایف آپسی طورپر طے کئے گئے شرائط کی بنیاد پر معاوضے کے طوپر ٹی ڈی آر کے بدلے 18.3 میٹر ڈی پی سڑک تعمیر کے لئے تقریباً 16000مربع میٹر زمین سونپنے کو تیا رہوگیا تھا۔ م ن۔ح ا۔ن ع (12.09.2018)
تھائی لینڈ میں آدتیہ  بڑلا گروپ کی گولڈن جوبلی تقریب سے

ہم سبھی سونے کی سرزمن تھائی لینڈ میں آدتیہ بڑلا گروپ کی گولڈن جوبلی منانے کے لئے یہاں جمع ہوئے ہیں۔ ہم یہاں اس تھائی لینڈ میں موجود ہیں جس کے ساتھ ہندوستان کے مضبوط ثقافتی تعلقات قائم ہیں۔ ساتھ ہی، اس ملک میں ایک معروف صنعتی گھرانے کے 50 سال پورے ہونے کا بھی یہ موقع ہے۔ میں آپ کے سامنے آج کے ہندوستان میں ہو رہی کچھ مثبت تبدیلیوں کی ایک تصویر پیش کرنے کا خواہش مند ہوں۔ میں پورے اعتماد سے کہتا ہوں کہ ہندوستان میں موجودگی کے لئے یہ سب سے زیادہ مناسب وقت ہے۔ ہندوستان نے گزشتہ پانچ سالوں میں مختلف شعبوں میں کامیابی کی کئی کہانیاں رقم کی ہیں۔ صرف حکومت ہی اس کی وجہ نہیں ہے۔ ہندوستان نے لگے بندھے دھرے اور افسر شاہانہ طریقے پر کام کرنا چھوڑ دیا ہے۔ آپ کو یہ جان کر حیرت ہوگی کہ غریب لوگوں پر خرچ کیا جانے والا پیسہ واقعی غریبوں تک نہیں پہنچتا تھا۔ ہماری حکومت نے اس کلچر کو ختم کر دیا اور اس کا کریڈٹ براہ راست فائدہ منتقلی (ڈی بی ٹی) اسکیم کو جاتا ہے۔ ڈی بی ٹی سے بچولیے کے کلچر اور ناکاکردگی کاخاتمہ ہو گیا ہے۔ ٹیکس نظام میں اصلاح آج کے ہندوستان میں، سخت محنت کرنے والے ٹیکس دہندگان کے تعاون کی تعریف ہو رہی ہے۔ یہ ایک ایسا شعبہ ہے، جس ہم نے کافی کام کیا ہے۔ مجھے خوشی ہے کہ ہندوستان سب سے زیادہ عوام دوست ٹیکس نظام والے ممالک میں شامل ہے۔ ہم اسے اور بھی زیادہ بہتر بنانے کے لئے تئیں پابند عہد ہیں۔ ہندوستان سرمایہ کاری کے لئے ایک پرکشش منزل میں نے ابھی جو کچھ کہا ہے، اس سے یہ ثابت ہوتا ہے کہ ہندوستان سرمایہ کاری کے لئے دنیا کی سب سے زیادہ پُر کشش معیشتوں میں شامل ہے۔ گزشتہ سال ہندوستان میں 286 بلین امریکی ڈالر کا ایف ڈی آئی موصول ہوا۔ یہ گزشتہ 20 سالوں میں ہندوستان کو ملے کل ایف ڈی آئی کا تقریبا نصف ہے۔ 5 ٹریلین ڈالر والی معیشت کا خواب ہندوستان اب 5 ٹریلین والی معیشت بننے کا ایک اور خواب دیکھ رہا ہے۔ 2014 میں جب میری حکومت بنی، ہندوستان کا جی ڈی پی تقریبا 2 ٹریلین ڈالر تھا۔ 65 سالوں میں صرف 2 ٹریلین۔ مگر صرف 5 سالوں میں ہم نے اسے بڑھا تقریبا 3 ٹریلین ڈالر تک پہنچا دیا ہے۔ مجھے ایک بات کا خاص فخر ہے، یہ ہندوستان کا باصلاحیت اور ہنر مند انسانی سرمایہ ہے۔ اس میں کوئی تعجب نہیں کہ ہندوستان دنیا کی سب سے بڑی اسٹارٹ اپ نظام میں شامل ہے۔ جب ہندوستان خوشحال بنتا ہے، تو دنیا خوشحال بنتی ہے۔ ہندوستان کی ترقی کا ہمارا خواب ایسا ہے کہ یہ بہتر زمین کی طرف اوربھی بڑھ رہی ہے۔ ایکٹ ایسٹ پالیسی آپ ایکٹ ایسٹ پالیسی کے جذبے سے، ہم اس میدان میں کنیکٹی ویٹی بڑھانے پر خصوصی توجہ دے رہے ہیں۔ تھائی لینڈ کے مغربی ساحل کے بندرگاہوں اور ہندوستان کے مشرقی ساحل سمندر کے بندرگاہوں کے درمیان براہ راست رابطہ قائم ہونے سے ہماری اقتصادی شراکت داری بڑھے گی۔ سرمایہ کاری اور آسان کاروبار کے لئے ہندوستان آئیں۔ نئی تلاش اور اسٹارٹاپ کی صنعت کے لئے ہندوستان آئیں۔ متعدد بہترین سیاحتی مقامات کا تجربہ حاصل کرنے اور لوگوں کی ضیافت حاصل کرنے کے لئے ہندوستان آئیں۔ ہندوستان بیتابی سے آپ کا انتظار کرتا ہے۔ ۔۔۔۔۔۔۔۔۔۔۔